Rimi Baltic

***Rimi Baltic*** ir pārtikas un nepārtikas preču mazumtirdzniecības tīkls Baltijas valstīs, kas bāzēts Latvijas galvaspilsētā Rīgā. *Rimi Baltic* veikalu tīkls pieder Dānijas mazumtirdzniecības uzņēmumam *[[Salling Group]]* (līdz 2025. gadam *Rimi* īpašnieks bija Zviedrijas *[[ICA AB]]*). *Rimi Baltic* ietilpst uzņēmumi *Rimi Latvia* (Latvijā), *Rimi Lietuva* (Lietuvā) un *Rimi Eesti Food* (Igaunijā). Šobrīd Baltijā ir 314 *Rimi* veikali, kā arī trīs preču izplatīšanas centri Latvijā, Lietuvā un Igaunijā. Uzņēmuma veikalos un administrācijā strādā vairāk kā  darbinieki.

2017. gadā ar apgrozījumu 830 874 miljoni eiro *Rimi Latvia* ieņēma pirmo vietu Latvijā, sekojot *[[Maxima Latvija]]*, kuras apgrozījums bija 723 05 miljoni eiro.

2025. gadā 36 vietās Latvijā darbojās 39 *Rimi Hyper*, 37 *Rimi Super*, 58 *Rimi Mini*, 6 *Rimi Express* veikali.

## Veikalu kategorijas
Rimi veikalus iedala vairākās kategorijās (formātos), kuru dalījums ir atkarīgs no preču klāsta, kā arī veikala izmēra:
* *Rimi Hyper* — hipermārketi;
* *Rimi Super* — lielveikali;
* *Rimi Mini* — mazā formāta veikali;
* *Rimi Express* — ātrās iepirkšanās veikali.

*Rimi* lielveikalu (iepriekš pazīstami arī kā kompaktie hipermārketi) interjera dizainu var redzēt ICA mazākos lielveikalos Zviedrijā, tādos kā *ICA Maxi Västra Hamnen* Malmē un *ICA Maxi Enköping.*

## Vēsture
Uzņēmums *Rimi Baltic* tika izveidots 2004. gadā kā Somijas *[[Kesko|Kesko Food]]* un Zviedrijas *[[ICA AB]]* kopuzņēmums ar 50 % daļu katrai. Abi uzņēmumi vienojās par darbības apvienošanu Baltijas valstīs. Oficiāli *Rimi Baltic* darbu uzsāka 2005. gada 1. janvārī.

Pirms tam *Kesko Food* piederēja 6 *Citymarket* hipermārketu un 45 *Säästumarket* zemo cenu veikalu ķēde Igaunijā, kā arī 5 *Citymarket* hipermārketu un 17 *Super Netto* zemo cenu veikalu ķēde Latvijā. *ICA* piederēja 33 *Rimi* veikalu (supermārketu un kompakto hipermārketu) ķēde visās trijās Baltijas valstīs. Pēc apvienošanās 2005. gada laikā visi *Citymarket* veikali tika rekonstruēti par *Rimi Hypermarket* veikaliem.

2006. gada nogalē *Kesko Food* nolēma izstāties no apvienotās kompānijas un pārdeva *Rimi Baltic* daļas *ICA*, tādējādi no 2007. gada 1. janvāra *Rimi Baltic* pilnībā piederēja kompānijai *ICA AB*. Darījumi ar īpašumiem, kas attiecās uz *Kesko* īpašumtiesībām uz bijušajiem *Citymarket* veikaliem, tika pabeigti dažas dienas vēlāk.

2009. gada nogalē visā Baltijas reģionā *Rimi* sāka pāriet uz jaunu lielveikala koncepciju. Jaunais formāts ietvēra pircēju iepirkšanās paradumiem atbilstošu veikala iekārtojumu — nodaļu izvietojumu, pamanāmu norāžu sistēmu, videi draudzīgāku tehnoloģiju lietošanu un jaunu grafisko identitāti.

2010. gadā, saistībā ar ekonomisko recesiju, pēc pirmajā pusgadā piedzīvotā pārdošanas apjomu krituma, Lietuvā līdz gada beigām tika slēgti 24 nerentabli *Rimi* veikali. *Rimi Baltic* grupas veikalu pārdošanas apjoms, neieskaitot pievienotās vērtības nodokli, 2010. gada pirmajā pusgadā bija 524,4 miljoni eiro. Salīdzinot ar iepriekšējā gada tādu pašu periodu, tas samazinājās par 12,5 %. Latvijā tika reģistrēts kritums par 12,1 %, Lietuvā par 16,9 %, bet Igaunijā par 10,1 %.

2016. gada 23. decembrī *ICA Gruppen* noslēdza vienošanās par Lietuvas uzņēmuma *[[Palink|UAB Palink]]* pirkšanu par 213 miljoniem eiro. *Palink* pārvaldīja Lietuvā otro lielāko pārtikas mazumtirdzniecības tīklu *IKI*. Lietuvas Konkurences padome šo iegādi atļāva 2017. gada oktobrī ar nosacījumu, ka trešajām personām tiks pārdoti 17 *Rimi* un *Iki* veikali Viļņā, Kauņā, Klaipēdā un Panevēžā. 2018. gada marta vidū *Rimi Lietuva* iesniedza Konkurences padomei potenciālo pircēju kandidatūras. Padome tās neatbalstīja, pamatojot to, ka šie pircēji "nenodrošinātu stabilu un vismaz tikpat efektīvu konkurenci", kādu līdz darījuma īstenošanai nodrošina pašreizējais uzņēmums. Aprīlī Konkurences padome paziņoja, ka tiek pārtraukta *Iki* pārdošana *Rimi*.

2025. gada 5. martā tika paziņots, ka *[[ICA AB]]* ir vienojies par 1,3 miljardiem eiro pārdot *Rimi Baltic* Dānijas mazumtirdzniecības grupai *[[Salling Group]]*. 5. maijā *Rimi Baltic* pārdošanu atļāva Eiropas Komisija. Darījums tika pabeigts 2. jūnijā.
Jaunā *Rimi* stratēģija, kuru saka izstrādāt jau pirms pārdošanas un kura saskan ar *Salling Group* zemo cenu politiku, paredz nepārtikas un dārgāko pārtikas preču piedāvājuma samazināšanu veikalos, uz to rēķina palielinot salīdzinoši lēto un vidēji dārgo preču daudzumu. Tai skaitā plānots līdz 33 % pacelt pēc veikalu tīkla pasūtījuma ražoto preču daudzumu.

2026. gada 7. janvārī SIA *Rimi Baltic* vienojās izpirkt *Rimi* noliktavu ārpakalpojumu sniedzēja SIA *HAVI Logistics* 100 % kapitāldaļas (to skaitā *Havi Logistics UAB* Lietuvā un *Havi Logistics OÜ* Igaunijā).

### Rimi Latvia
thumb|150px|''Rimi Hypermarket'' logo līdz 2010. gadam
thumb|''Supernetto'' sākotnējais logo līdz 2008. gadam
*Rimi Latvia* vēsture aizsākās 1996. gadā, kad Latvijā nodibināja uzņēmumu SIA "Rimi Baltija". 1997. gada 20. februārī tirdzniecības centrā "Dole" atklāja pirmo *Rimi* veikalu Latvijā, tādējādi Latvijā iedibinot lielveikalu tradīcijas. 2000. gadā *Rimi Baltija* apvienojās ar Interpegro tīklu, kā rezultātā *Rimi Baltija* kļuva par tirgus līderi. 2001. gadā Latvijā ienāca Somijas uzņēmums Kesko Food un tika atklāts pirmais lielveikals *Citymarket*. Tajā pašā gadā nodibināja uzņēmumu SIA "Rimi Latvia". 2001. gada maijā atklāja pirmo hipermārketu Latvijā — *MAXI RIMI* hipermārketu tirdzniecības centrā Alfa. 2002. gadā *Kesko* Latvijā atklāja pirmo zemo cenu veikalu *Supernetto*. Tas atradās Saharova ielā 23a Rīgā. 2003. gadā A. Deglava ielā 161 atklāja *Rimi* izplatīšanas centru, kas bija pirmais un lielākais *Rimi* izplatīšanas centrs Baltijas valstīs. Tajā pašā gadā *Rimi* investori Zviedrijas kompānija *ICA AB* un Somijas kompānija Kesko Food Ltd parakstīja nodomu protokolu par kopuzņēmuma izveidi Baltijas valstīs.

2004. gadā ieviesa jauno *Rimi* hipermārketu koncepciju, atbilstoši tai pārveidojot visus kompānijas hipermārketus, bet 2005. gada 1. janvārī darbību Baltijas valstīs sāka kopuzņēmums *Rimi Baltic*. 2005. gada laikā *Rimi* lielveikalus pārveidoja atbilstoši jaunajai koncepcijai ar jaunu logo un interjeru. 2006. gadā Zviedrijas kompānija *ICA AB*, iegādājoties *Kesko* daļu, pilnībā pārņēma savā īpašumā *Rimi Baltic*.thumb|150px|''Supernetto'' jaunais logo2007. gadā *Rimi* zīmolu atzina par spēcīgāko starp tirdzniecības tīkliem Latvijā. 2008. gada jūnijā Ādažos tika atvērts pirmais jaunā vizuālā koncepta zemo cenu veikals *Supernetto*. Līdz 2009. gada vidum Latvijā pārveidoja visus *Supernetto* veikalus.

2009. gada nogalē *Rimi* sāka pāriet uz jaunu lielveikala koncepciju. Pirmais jaunā formāta veikals Latvijā bija *Rimi* "Nīcgale" tirdzniecības centrā "Minska", ko atvēra 2009. gada 22. decembrī.

### Sauklis
Rimi veikaliem Latvijā ir bijuši saukļi: "Mans ♡ veikals", "Vienmēr labāk, lētāk ērtāk", "Tuvāk sirdij, tuvāk mājām", "Maksā mazāk, dzīvo labāk!" un "Tas nav veikals, tā ir dzīve". No 2019. gada rudens līdz 2025. gada vasarai sauklis bija "Katra diena arvien labāka", Kopš 2025. gada vasaras sauklis ir "Gudra izvēle", tas ir saistītas ar veikala tīkla jauno īpašnieku, maiņas dēļ.

## Vadība
*Rimi Baltic* vadība:
* Giedrius Bandzevičs — *Rimi Baltic* valdes priekšsēdētājs
** Valdis Turlais — *Rimi Latvia* valdes priekšsēdētājs
** Kristela Metsa — *Rimi Eesti food* valdes priekšsēdētāja
** Vaids Lukoševičs — *Rimi Lietuva* valdes priekšsēdētājs
** Irina Briže — finanšu direktore
** Vaido Padumē — sortimenta un iepirkumu direktors
** Zane Ermansone — digitālās attīstības direktore
** Mečislavs Maculēvičs — personāla direktors

*Rimi Latvia* vadība:
* Valdis Turlais — valdes priekšsēdētājs
** Gatis Pakalnieks — hipermārketu tīkla direktors
** Oļegs Kopačs — veikalu tīkla *Rimi Mini* direktors
** Inese Pētersone — kategoriju departamenta direktore
** Gundega Kirilka — personāla vadītāja
** Kristīne Ciemīte — mārketinga un sabiedrisko attiecību vadītāja
** Vjačeslavs Gavriļuks — piegādes tīkla procesu direktors
** Kristīne Miezīte-Zeltiņa — finanšu un biznesa kontroles vadītāja
** Māris Gailīts — nekustamo īpašumu un mazumtirdzniecības tīkla attīstības vadītājs
** Andrejs Akermanis — supermārketu tīkla direktors

## Veikali
[thumb|250px|''Rimi Hyper'' tirdzniecības parkā "[AKROPOLE Alfa|Alfa" Rīgā.]]
[thumb|250px|''Rimi Super'' [Jugla (Rīga)|Juglā.]]
[thumb|250px|''Rimi Hyper'' tirdzniecības centrs [Lietuvas galvaspilsētā Viļņā.]]
Latvijā šobrīd ir 39 *Rimi* *Hyper*, 37 *Rimi* *Super,* 58 *Rimi Mini*, 6 *Rimi Express* veikali. Lietuvā uzņēmums pašlaik darbojas ar 40 *Rimi* *Hyper,* 39 *Rimi* *Super* un 11 *Rimi Express* veikaliem, savukārt Igaunijā pašlaik darbojas 17 *Rimi* *Hyper*, 26 *Rimi* *Super*, 36 *Rimi Mini* un 3 *Rimi Express* veikali.

## Izplatīšanas centri
### Rimi Latvia
2003. gadā uzbūvētais *Rimi* izplatīšanas centrs Dreiliņos ir modernākais Baltijas valstīs, tas nodrošina svaigas produkcijas piegādi visiem uzņēmuma *Rimi Latvia* veikaliem Rīgā un citos Latvijas novados. Izplatīšanas kompleksa izveidē, celtniecībā un iekārtās uzņēmums investējis 13 miljonus latu. Izveidojot šo centru, būtiski tika atvieglots piegādātāju darbs un samazināta transporta plūsma Rīgas centrā. Izplatīšanas centra teritorija ir 28 tūkstoši m², darbinieku skaits aptuveni 600. Mēneša laikā preču aprites plūsma izplatīšanas centrā pārsniedz 30 000 tonnas.

*Rimi* Izplatīšanas centrā atrodas saldēto un atdzesēto produktu noliktavas, augļu un dārzeņu, sauso un iepakoto preču noliktavas, kā arī atgriežamā iepakojuma preču un muitas zona. Preču piegādes zonā (dokos) vienlaikus var apkalpot vairāk nekā 40 automašīnas. Dažas noliktavas strādā visu diennakti.

Loģistikas servisu un personālu izplatīšanas kompleksā nodrošināja SIA "BalDis", kas ir starptautiskā loģistikas uzņēmuma *Havi Logistics* meitas uzņēmums. 2009. gada oktobrī SIA "BalDis" mainīja savu nosaukumu uz *Havi Logistics*.

2018. gada nogalē tika uzsākti pārbūves darbi *Rimi* noliktavu telpās Augusta Deglava ielā, tādēļ 2018. gada septembrī *Rimi Latvia* pārcēla savas loģistikas operācijas uz pagaidu telpām Ķekavā. Realizējot loģistikas centra projektu, *Rimi* noliktavu telpas Augusta Deglava ielā kļūs trīs reizes lielākas, kopumā sasniedzot 84 000 kvadrātmetru, tādējādi kļūstot par centrālo loģistikas punktu *Rimi* veikalu tīklam visās Baltijas valstīs. Plānots, ka noliktava pilnvērtīgu darbu varētu uzsākt 2020. gada otrajā pusē. No šīs noliktavas tiks veikta preču komplektēšana Latvijas veikaliem, kā arī centrāli iepirkto preču komplektēšana Igaunijas un Lietuvas veikaliem.

2023. gada nogalē *ICA Gruppen* loģistikas centru Deglava ielā pārdeva *HAVI* grupai, lai samazinātu savus parādus. Vienlaikus *Rimi* parakstīja līgumu, ka tas uz 15 gadiem paliks šī centra nomnieks.

## Veikalu tīkls Latvijā
### ''Rimi Hyper''

### ''Rimi Super''

### ''Rimi Mini''

### ''Rimi Express''

## Attēlu galerija

Attēls:Rimi Mārupe.JPG|*Rimi Hyper* Mārupē
Attēls:Rimi Gramzdas.JPG|*Rimi Hyper* Rīgā, Zolitūdē
Attēls:Rimi Zoom.JPG|*Rimi Hyper* Rīgā, Ķengaragā
Attēls:Rimi Azur.JPG|*Rimi Hyper* Rīgā, Dārzciemā
Attēls:Rimi Stirnu.JPG|*Rimi Hyper* Rīgā, Purvciemā
Attēls:Rimi Mīlgrāvis.JPG|*Rimi Hyper* Rīgā, Jaunmīlgrāvī
Attēls:Rimi Damme.JPG|*Rimi Hyper* Rīgā, Imantā
Attēls:Rimi Valdemāra.JPG|*Rimi Hyper* Rīgā, Brasā
Attēls:Rimi hipermārkets Pulkveža Brieža ielā.jpg|*Rimi Hyper* Rīgā, Pulkveža Brieža iela
Attēls:Rimi hypermarket Olympia - panoramio.jpg|*Rimi Hyper* I/C "Olimpia" Rīgā
Attēls:Gaiļezera iela (Rimi).jpg|*Rimi  Hyper* Rīgā, Gaiļezera ielā
Attēls:Rimi Daugavpils.JPG|*Rimi Hyper* Latvijas otrajā lielākajā pilsētā Daugavpilī
Attēls:Rimi Jelgava.JPG|*Rimi Hyper* Latvijas ceturtajā lielākajā pilsētā Jelgavā
Attēls:Supernetto Jugla.JPG|*Supernetto* Rīgā, Juglā
Attēls:Rimi Jelgava (3).JPG|*Rimi Super* Jelgavā
Attēls:Rimi Jelgava (2).JPG|*Rimi Hyper* RAF centrā, Jelgavā
Attēls:Rimi Biķernieku.JPG|*Rimi Hyper* Rīgā, Mežciemā
Attēls:Rimi Deglava.JPG|*Rimi Hyper* Rīgā, Pļavniekos
Attēls:Rimi Sēlija.JPG|*Rimi Hyper* T/C "Sēlija" Jēkabpilī
Attēls:Rimi Pļavnieku.JPG|*Rimi Super* Rīgā, Pļavniekos
Attēls:Rimi Dzelzavas.JPG|*Rimi Mini* Rīgā, Dzelzavas ielā
Attēls:Rimi express Grēcinieku.JPG|*Rimi Express* Rīgā, Grēcinieku ielā
Attēls:Rimi express Merķeļa.JPG|*Rimi Express* Rīgā, Merķeļa ielā
Attēls:Rimi express Brīvības.JPG|*Rimi Express* Rīgā, Brīvības ielā
Attēls:Rimi express Šķūņu.JPG|*Rimi Express* Rīgā, Šķūņu ielā
Attēls:Rimi express Pērnavas.JPG|*Rimi Express* Rīgā, Pērnavas ielā
Attēls:Rimi Minska.jpg|*Rimi Super* Rīgā, Purvciemā
Attēls:Rimi A7.jpg|*Rimi Hyper* Ķekavas novadā
Attēls:Rimi Vienības.jpg|*Rimi Super* Rīgā, Atgāzenē
Attēls:Veikals Zolitūdes un Rostokas ielu krustojumā, Rīga, Latvia - panoramio.jpg|*Rimi Mini* Rīgā, Zolitūdes ielā
Attēls:Rimi Biķernieku 2.JPG|*Rimi Mini* Rīgā, Biķernieku ielā
Attēls:Rimi Dzelzavas 2.JPG|*Rimi Super* Rīgā, Purvciemā
Attēls:Rimi Jugla 2.JPG|*Rimi Mini* Rīgā, Brīvības gatvē
Attēls:Rimi Vienības 2.jpg|*Rimi Mini* Rīgā, Vienības gatvē
Attēls:Rimi foodstore in Ozolnieki.jpg|*Rimi Mini* Ozolniekos
Attēls:Kuldiga Rimi - panoramio.jpg|*Rimi Super* Kuldīgā
Attēls:Rimi Piņķi.jpg|*Rimi Super* Piņķos
Attēls:Rimi Carnikava.jpg|*Rimi Super* Carnikavā


## Atsauces

## Ārējās saites
* ''Rimi Baltic'' oficiālā tīmekļa vietne
* ''Rimi Latvia'' oficiālā tīmekļa vietne